b'\n_START_ARTICLE_\nPerang Mamluk-Uthmaniyyah (1516\xe2\x80\x931517)\n_START_SECTION_\nLatar belakang\n_START_PARAGRAPH_\nHubungan di antara Mamluk dan Uthmaniyyah telah lama bertentangan: kedua-dua empayar bersaing untuk mengawal perdagangan rempah, dan Uthmaniyyah berharap agar akhirnya mereka berjaya mengawal kota-kota suci Islam. Dalam konflik terdahulu, Perang Mamluk-Uthmaniyyah (1485\xe2\x80\x931491) telah tamat dengan jalan buntu._NEWLINE_Sultan Uthmaniyyah, Selim I baru sahaja mengalahkan Parsi dalam Pertempuran Chaldiran pada tahun 1514. Beliau kemudian diaturgerak semula untuk menentang Mamluk, yang mana memerintah Syria dan Mesir, bagi melengkapkan kempen penaklukan Uthmaniyyah di Timur Tengah.\n_START_SECTION_\nOperasi\n_START_PARAGRAPH_\nPerang ini terdiri dari beberapa pertempuran. Tentera darat Mamluk lebih bersifat traditional, kebanyakan terdiri dari kavalri yang menggunakan panah, berlawanan dengan tentera darat Uthmaniyyah, terutamanya pasukan Janissaries, yang agak moden menggunakan arquebus. Mamluk masih bangga dengan tradisi mereka dan tidak banyak menghargai penggunaan senjata api.\n_START_SECTION_\nOperasi di Levant (1516)\n_START_PARAGRAPH_\nUthmaniyyah berjaya menawan kota Diyarbekir di tenggara Anatolia. Pertempuran Marj Dabiq (24 Ogos 1516) merupakan sebuah kemenangan muktamad bagi Uthmaniyyah apabila pemerintah Mamluk, Kansuh al-Ghuri telah terbunuh. Jelasnya saiz pasukan Uthmaniyyah lebih besar dengan nisbah 3 kepada 1 berbanding Mamluk. Syria fell under the rule of the Ottomans with this single battle._NEWLINE_Pertempuran Yaunis Khan berlaku berhampiran dengan Gaza (1516) dan sekali lagi membawa kekalahan kepada Mamluk.\n_START_SECTION_\nOperasi di Mesir (1517)\n_START_PARAGRAPH_\nSelepas kematian Sultan Mamluk, Sultan baru, Tuman Bay, dengan terburu-buru mengerah anggota dari pelbagai kelas masyarakat dan Badwi, dan cuba melengkapkan tentera beliau dengan beberapa meriam dan senjata api, tetapi ia sudah terlambat dan dalam kuantiti yang kecil. Akhirnya, Pertempuran Ridaniya berlaku di pintu masuk Kaherah pada 24 Januari 1517, yang mana menyebabkan komander Uthmaniyyah Had\xc4\xb1m Sinan Pasha kehilangan nyawa beliau. Dalam pertempuran ini , Selim I dan Tuman Bay berhadapan sesama sendiri. Senjata api dan meriam yang digunakan oleh Tuman Bay ternyata hampir tidak berguna, kerana Uthmaniyyah berjaya menyerang dari belakang. Tuman Bay akhirnya berjaya ditangkap dan digantung pada pintu pagar Kaherah._NEWLINE_Kempen ini disokong oleh sebuah armada yang terdiri dari kira-kira 100 buah kapal yang membekalkan anggota semasa kempen mereka hingga ke selatan._NEWLINE_Beberapa hari berikutnya, Kaherah telah ditawan dan dijarah oleh Uthmaniyyah. Akibatnya, Sharif Mekah menyerah kepada Uthmaniyyah, dan meletakkan kota-kota suci Mekah dan Madinah di bawah pemerintahan Uthmaniyyah. Kuasa Uthmaniyyah meluas sehingga ke selatan Laut Merah, walaubagaimanapun kawalan ke atas Yemen masih lagi sebahagian dan berkelompok.\n_START_SECTION_\nAkibat\n_START_PARAGRAPH_\nBudaya dan organisasi sosial Mamluk diteruskan pada tahap wilayah, dan mengambil dan memberi pendidikan kepada "hamba" Mamluk diteruskan, tetapi pemerintah Mesir adalah seorang gabenor Uthmaniyyah yang dilindungi oleh militia Uthmaniyyah. Kejatuhan Kesultanan Mamluk menyebabkan tamatnya Perang Laut Mamluk-Portugal, tetapi Uthmaniyyah kemudian mengambil alih cubaan untuk menghalang pengembangan Portugal di Lautan Hindi._NEWLINE_Penaklukan ke atas Empayar Mamluk juga telah membuka wilayah Afrika kepada Uthmaniyyah. Semasa kurun ke-16, kuasa Uthmaniyyah mungkin berkembang jauh ke barat Kaherah, di sepanjang pantai Afrika Utara. Hayreddin Barbarossa membina sebuah pangkalan di Algeria, dan kemudian menyudahkan Penaklukan Tunis pada tahun 1534._NEWLINE_Kaherah kekal berada ditangan Uthmaniyyah sehingga tahun 1798, apabila Napoleon I mendakwa menghapuskan Mamluk dalam Penaklukan Perancis ke atas Mesir.'